	
OBRAZAC
sudjelovanja javnosti u internetskom savjetovanju o nacrtu prijedloga odluke
ili drugog općeg akta


	Naziv nacrta odluke ili drugog općeg akta o kojem se provodi savjetovanje
	Pravilnik o izmjenama i dopunama Pravilnika o korištenju javnih parkirališta i javnih garaža


	Naziv gradskog upravnog tijela nadležnog za izradu nacrta
	Gradski ured za prostorno uređenje, izgradnju Grada, graditeljstvo, komunalne poslove i promet


	Obrazloženje razloga i ciljeva koji se žele postići donošenjem akta
	Naplata parkiranja kao mjera uređenja prometa u mirovanju uvodi se temeljem inicijativa vijeća mjesnih odbora, vijeća gradskih četvrti i građana, a organizator parkiranja Zagrebački holding d.o.o., Podružnica Zagrebparking proveo je analizu prometne situacije na područjima na kojima se planira uvođenje naplate parkiranja. Na područjima pod naplatom parkiranja u pravilu dolazi do smanjenja nepropisnog parkiranja te općenito do poboljšanja prometne situacije. Shodno tome predlaže se proširenje područja naplate parkiranja na slijedeće ulice: Na području Gradske četvrti Gornji Grad – Medveščak I. zona proširuje se na cijelu Mlinarsku, Novu Ves i Medvedgradsku ulicu za što već dulje vrijeme postoje zahtjevi od strane stanara i mjesne samouprave, dok u II. zonu ulazi područje omeđenom Grškovićevom, Mesićevom i Vramčevom ulicom. Na području Gradske četvrti Trnje, II. zona proširuje se na istočnu stranu Ulice Vladimira Ruždjaka i južno od Ulice Prisavlje, a na zapadnoj strani na ulice Ivana Metelka, Dragice Hotko, Mate Ujevića i Vinka Jeđuta što je podržano od strane Vijeća MO Trnjanska Savica i Vijeća MO Staro Trnje. Na području Gradske četvrti Črnomerec u III. zonu na zahtjev stanara dodaje se i odvojak Ulice Gjure Szaba radi stjecanja prava na povlaštenu parkirališnu kartu budući je u glavnoj Ulici Gjure Saba nedavno uvedena naplata parkiranja. Na području Gradske četvrti Novi Zagreb – istok, a temeljem zahtjeva Vijeća Mjesnog odbora i Gradske četvrti, uvodi se naplata u naselje Središće s ciljem rasterećenja parkirališta na tom području i povećanja njihove dostupnosti stanarima. Temeljem zahtjeva Gradske četvrti Podsused – Vrapče u III. zonu uvodi se parkiralište uz autobusni terminal na Vrapčanskoj aleji, parkiralište oko Doma zdravlja na adresi Vrabečak 4 te parkiralište na početku Bolničke ceste uz Tržnicu Vrapče.
Na području GČ Trešnjevka - jug temeljem zahtjeva Vijeća MO Horvati – Srednjaci kojim je zatraženo uvođenje kontrole i naplate parkiranja, uvodi se u III. parkirališna zona koja je već prisutna na južnom dijelu ovog mjesnog odbora na parkiralištu ŠRC-a Mladost na Jarunskoj ulici.


	Razdoblje internetskog savjetovanja
(11. 6. 2019. – 11. 7. 2019.)

	Ime i prezime osobe odnosno naziv predstavnika zainteresirane javnosti koja daje svoje primjedbe i prijedloge na predloženi nacrt
	

	Interes, odnosno kategorija i brojnost korisnika koje predstavljate
	

	Načelne primjedbe i prijedlozi na predloženi nacrt akta s obrazloženjem
	
Nismo suglasni s prijedlog da naselje Središće postane III. parkirna zona te smatramo da cijelo naselje Središće treba postati II. parkirna zona, a ovo su razlozi i objašnjenja:
· trenutnim planom naplate parkiranja zona uz Bundek (Ulica Damira Tomljanovića - Gavrana i sjeverni dio SR Njemačke) ucrtani su kao II. zona, ukoliko naselje Središće postane III. parkirna zona bit ćemo suočeni pojačanim parkingom u kvartu, budući da će svi birati povoljniju III. zonu, nego parkiranje u višoj cjenovnoj razini uz Bundek. Ovo se posebno odnosi na vrijeme održavanja velikih manifestacija na Bundeku (Floraart, Festival vatrometa, Rujanfest i sl.). Osim toga zona III. nije vremenski ograničena a zona II. je što će uvelike pomoći stanarima sa nalaženjem parkirnih mjesta posebno tokom dana i vikendom kada dolazi velik broj posjetitelja na Bundek. Iz tog razloga tražimo da se cijelo naselje Središće i ulice uz Bundek ujednače i stave u istu zonu, što bi građanima s mjesečnom kartom olakšalo pronalaženje parkinga u bilo kojem dijelu naselja.
· mjesečna komercijalna parkirna karta za automobile koji dolaze iz drugih dijelova grada za II. zonu osjetno je viša od III. zone. Središće je naselje gdje je velika količina "dnevnih migranata" i gdje se nalazi puno poslovnih ureda velikih tvrtki i kompanija. Smatramo da ovi korisnicima mogu parkirati na velikom parkiralištu kod INA-ine zgrade, gdje postoji povlaštena dnevna karta odnosno povoljna cijena za mjesečnu kartu, no zbog neuređenog parkinga  korisnici parkirališnih usluga se za to ne odlučuju. No svakako, Zagrebparking bi trebao naglašavati ovu opciju građanima, jer mnogi nisu upoznati s tom mogućnosti i radije parkiraju u samom naselju
· Povoljnija III. zona od okruženja će uzrokovati još više „divljeg parkinga“ u naselju, koji otežava život roditeljima s djecom u kolicima te osobama u invalidskim kolicima, ujedno onemogućava pristup vatrogasnim vozilima te uništava kvartovsku infrastrukturu, s obzirom da pločnici nisu projektirani za opterećenje automobilima
· Svi ostali kvartovi u susjedstvu (Siget, Sopot, Utrine) imaju uvedenu II. (žutu) parkirnu zonu
· Facebook anketa koju je provela Udruga građana Glog Središće pokazala je da 67% ispitanika želi uvođenje II. parkirne zone u naselju Središće.


	Primjedbe i prijedlozi na pojedine članke nacrta prijedloga akta s obrazloženjem

	

	Ime i prezime osobe (ili osoba) koja je sastavljala primjedbe i prijedloge ili osobe koja predstavlja zainteresiranu javnost, e-mail ili drugi podaci za kontakt
	

	Datum dostavljanja
	



[bookmark: _GoBack]Važna napomena:
Popunjeni obrazac dostaviti na adresu elektroničke pošte: normativa@zagreb.hr
zaključno do 11. 7. 2019.

Po završetku savjetovanja, sve pristigle primjedbe/prijedlozi  biti će javno dostupni na internetskoj stranici Grada Zagreba. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.

Anonimni, uvredljivi i irelevantni komentari neće se objaviti.
